钦定古今图书集成/方舆汇编/职方典/第1353卷 > 陵墓附
## 钦定古今图书集成/方舆汇编/职方典/第1353卷 > 陵墓附

本府。〈高要县附郭。〉

宋郡守王泊墓　在新江都。元丰间，王泊为端州守，卒于官，因葬此。所谓“王侯峰” 是也。

廉州通判严挺臣墓　在云秀台。

赠比部郎中李英墓　在横石都禄村，与妻南恩、陈氏皆以死难，招魂合葬。

光禄寺丞梁𫖳墓　在归仁乡。有《丞相余靖墓表》。

毛提刑墓　在大湘山。相传为广西毛提刑，有人于山麓见石人马者。

明春坊赞善梁敏墓　在水坑都。

大理寺正锺瑛墓　在冠盖乡官井山。

礼部郎中程文墓　在“都幕” 都“金钿岭。”

江西参议李魁墓

顺天府治中。何经墓　皆在宝查乡。

光禄寺少卿吴赴墓　在乌石都邓坑山。布政使梁廷振墓　在黄冈都峡山。廷振，南海人。

温州府同知赠大理寺少卿区益墓　在右耶甲横冈。

刑部郎中谭大宁墓　在刘村都黄麖湖。按《旧志》载：“陈高祖霸先陵在城南狗迳山。” 宋、元时尝有发者，视其穴，惟甃石在焉。山口有碑，坐石龟，大盈丈，非百人不能举，今尚在。狗迳已属东安。但陈高祖其先吴兴人，葬万安陵。安得陵在此？不知何代何人墓也。

四会县

宋“十九君李公墓　” 在清塘村。翰林学士李积中之祖，十一世孙李宗霖重修。

翰林学士李积中墓　在清塘村。

阳山徐公墓　，在隆湖都。宋皇祐时，流贼寇县，公家阳山，因父病，时方弱冠，代父统兵御之，与贼战死，后因葬此。众为立庙祀之。

江驸马墓　、公主赵氏墓　俱在社山都社山下社稷坛之左。公讳日新，丞相江万里后。宋为元所逼，公以国戚辅杨太后，至崖门，国亡，家于四会，后因合葬于此。

明御史林贲墓　在凤翔冈。

苏州知府林世远墓　在陶唐。

两淮运使李津墓　在清塘。

云南布政使卢宅仁墓　在龙山头。

御史李檗墓　在“清塘。”

新兴县

唐卢氏墓　，在龙山。六祖之父，唐神龙间赐题。“明刑部侍郎陈鼎墓　” ，在延寿都索水山。有“学士王英《志铭》。”

冯孝子墓　在南城外义冢冈上。有《学宪罗公祭文》《陈善碑文》。

柯老官墓　在南城外义冢冈尾。明隆庆年间，贼劫关厢，柯杀败贼众，回至南城外，饮水立死。盖杀贼火盛，渴极，猝饮遂死。邑人义而哀之，塑其像于“长生庙” 祀焉。

阳春县

宋知南恩州王亘墓　在县西北漏泽园边。垒土高耸，今为民窃没。

谭学士墓　在县西南八十里大王岭。《碑》云“宋学士谭公墓。” 其人无考。

陈学士墓　在县西八十里。其人无考。

锺郎中墓　，在县西七十里。其人无考。

薛大夫墓　，在县北八里。《泷江碑》云：“中顺大夫墓。” 其人无考，今为民窃没。

阳江县

唐冯盎墓　在东山之阳。按《寰宇记》：电白县界冯家村，乃盎家于此，得名，有碑云“冯府君之墓。” 未知盎否。

刘王女墓　：在县东。王女名素馨，葬于此。其冢上生《那悉》茗花，因名“素馨。”

宋太傅张世杰墓　在寿文都平章山。按《宋史》谓世杰死平章山下，《元史》谓死海陵港口，平章即海陵之东也。相传世杰死时，诸将焚其尸，函骨葬于潮居里之赤坎村，于是遂谓阳江世杰葬处为赤坎村矣。明弘治己未，知县柯昌始大封其墓，陈献章以诗贺之云：“大封赤坎墓，昭昭惬众闻。” 是也。黄佐则谓潮居里赤“坎村” 乃在香山，阳江无此，以为疑墓。窃谓诸将即焚世杰何不就近葬之？元兵时尚如林，而乃间关香山之远。考今平地都有赤坎村，但在县东，亦无所谓“潮居里” 者，诚有可疑。嘉靖二十五年，知县吴焕章再修其墓。

尚书李乔木墓　在纱帽山。尚书征黎，道经南恩，卒葬此。群山万壑，四面回环。

元南恩学录陈应鳌墓　在飞鹅山，地仙厉伯韶之所卜也。

刑部尚书李梅国墓　，在涧水梅花洞、花洞村。明知府徐季墓　，在牧赉村、朝雾山。

东昌知府刘源墓　，在那贡里朝屏山。

工部主事陈衡墓　在南河都渴山村。

南宁知府刘芳墓　在凤凰山。

户部郎中李天培墓

光禄寺丞刘鈜墓　在王母冈之阴。

高明县

宋礼部侍郎麦梦协墓　在新会界。

进士提刑谭惟寅墓　在“阮涌” ，《一图》新村。驸马都尉杨镇墓　在官迳交椅山。

元都监刘青墓　在良村都萼塘山。

明赠广西参议叶祯墓　在小峒都大朗山。县丞谭南昌墓　在官迳啸天狮山。

同知杨以智墓　在杨梅都麦塘山。

开平县

南汉刘王墓　在县东白柱坪。

德庆州

秦蒲媪墓　《晋康志》：“昔有温氏媪者，端溪人，于水浒得一卵，大如斗，持归置器中。经数日，忽有一物如守宫，长尺馀，穿卵而去，能入水捕鱼。媪一日治鱼，误断其尾，遂去。数年乃还，始知其为龙也。媪死，瘗于江阴。龙子尝为大波至墓侧，萦浪转沙以成坟。‘蒲’” 误作“温。” 旧志：墓在州东一百里悦城之南。一夕，五龙移于北岸，凡洪水淹没，周围皆浊，而近墓数尺独清云。按：蒲媪，龙母也，本蒲姓，秦始皇时人，见《孝通庙注》。《明万历志》以为晋蒲媪，误也。

隋潘夫人墓　在州东七十里三州岩之东，随烈女也。开皇十年，岭南行军总管王续南征，夫人至军，贡米七十斛，马五十匹，杖四十具。十六年，敕授黎阳郡夫人。唐贞观四年终葬于此，今已夷没。

李夫子墓　在州西五十里都城乡。元丰八年，李熙载登进士，仕广西运使，朝请大夫，致仕。乡人称为“夫子” ，偕其妻葬此。